Waray-Waray News: PGMA, Uribe nadiskubre an pagkakapareho han governance sttyles ha Cartagena, Colombia
Cartagena, Colombia (26 November) -- Hi President Gloria Macapagal-Arroyo ngan Colombian President Alvaro Uribe in nagbalyu-ay hin mag upay nga governance tips ngan nalipay pagdiskubre nga may-ada pagkakapareho han ira mga kabaskugan. Pareho gihapon an ira mga gin aabaga nga ayat bahin ha pan gobyernuhan.
Ha ira paghampang hin porlomenos usa ngan tunga ka oras, ha Cartagena, an duha nga lideres in naghingaday han ira pagkatin ha problema han mga rebelde, an nahitatabo nga current financial crunch ug iba pa.
Nanagbalay naman an negosyante nga hi Jaime Augusto Zobel de Ayala ug iya asawa nga hi Lizzie, komo sugar-producing family tikang ha Colombia, para han pagbisita ni PGMA.
Ha pagpakiana ni Presidente Arroyo kan President Uribe han ginbubuhat hini bahin han financial crisis, nagsumat ini nga an iya gobyerno in nanhahatag hin salapi ha mga pobres pinaagi han conditional cash transfers, subsidies para eskoylahan ngan medical aid, pag baton han kinahnaglan ha rice ngan food sufficiency, pag tambulig han mga pobres pinaagi han "fiscal stimulus" ngan pag atender han insureksyon.
Iginsaysay naman gihapon ni PGMA nga baga sugad liwat an nahitatabo ha iya nasud.
Gin subad daw han Pilipinas ini nga mga metodo pagsurapo han dagko nga ayat han iya pan gobyernuhan.
Nagtikang an erestorya ha dire seryoso nga himangraw piaagi han paghingaday ni PGMA nga duha nga maghusay nga babaye nga taga Colombia in nakabiling hin Filipino husbands, hira Stella Marquez-Araneta, ngan Lizzie, aka Mrs. Zobel.
Ginhingadayan gihapon han duha nga lidires an bahin han investment incentives sama han economic zones ngan tax holidays. Gin imbitar gihapon ni Presidente Arroyo an Colombian leader nga bumisita ha Pilipinas.
Parehas han Philippine President, hi Uribe in kilala dara han iya work ethic, sukot nga pagbisita ha iya mga tawo ngan pagkadto ha mga tay-aw nga lugar han nsaud nga haros katunga la an populasyon ha Pilipinas komo naabot la ini hin 45 milyones.
An kan PGMA delegasyon in kaupod in duha nga Cabinet secretaries, Peter Favila ngan Jesus Dureza, lima nga magbabalaud nga gin billet ha usa nga century-old monastery nga ginkonbirtir ha hotel ha usa nga walled part baga baga han Intramuros. Gin himo daw an monasteryo aber pagproteher han Colombian kontra ha mga pirata
Ha pagkayana, an Cartagena in world tourist destination, ngan gintawag naman an walled portion han syudad nga world heritage site. (trans NBQ-PIA Samar) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn